VELSIGNELSE AV HUS OG HJEM

Liturgien for Velsignelse av hus og hjem er vedtatt av Kirkemøtet 16. april 2013 med hjemmel i Lov om Den norske kirke § 24, annet ledd.

1. Denne liturgien kan brukes når noen ber presten eller en annen kirkelig medarbeider komme og velsigne deres hjem ved innflytting eller ved en annen anledning. Liturgien kan også brukes på arbeidsplasser eller lignende, der det er ønske om det. Det er en forutsetning at de som bor i eller bruker huset er til stede under handlingen.
2. Dersom presten eller en annen kirkelig medarbeider blir bedt om å komme til hus der man opplever uro, utrygghet eller hendelser som er vanskelig å forklare, kan denne liturgien også anvendes. Det er en forutsetning at den som utfører handlingen på forhånd har hatt samtale med dem som ber om forbønnshandling. Kirkens oppgave er ikke å ta stilling til mulige årsaker til den opplevde uro, men å gi sjelesorg og hjelp ved Guds ord og bønn.
3. Vigslede medarbeidere kan bruke liturgisk drakt eller tjenesteskjorte under handlingen.
4. Salmeforslag:

Alt står i Guds faderhånd (N13 314, NoS 308) Deg å få skode er sæla å nå (N13 482, NoS 479) Det er Guds englers dag (N13 260)

Du omgir meg på alle sider (N13 498, S97 49) Gud, lær meg å se (N13 326, S97 51)

Herre, signe du og råde (N13 625, NoS 599) I dine hender, Fader blid (N13 409, NoS 596) Ingen er så trygg i fare (N13 488, NoS 487) Jeg er i Herrens hender (N13 494, NoS 497)

Jesus, lyft ditt ljose merke (N13 115, NoS 109) La oss vandre i lyset (N13 431, NoS 871)

Mektigste Kriste, menighetens Herre (N13 522, NoS 528) Som når et barn kommer hjem (N13 325, S97 55)

Sørg du for meg, Fader kjær (N13 310, NoS 303)

Til himlene rekker din miskunnhet, Gud (N13 312, NoS 307) Velsignet er det hjem for visst (ikke i N13, NoS 746)

Velt alle dine veier (N13 464, NoS 460)

Vår Gud han er så fast en borg (N13 108, NoS 295) Å, for djup i Jesu kjærleik (N13 703, NoS 494)

# Salme

Salmen kan utelates.

# Innledning

L│ I Faderens og Sønnens og Den hellige ånds navn: Fred være med dette hus og *alle/hun/han* som hører til her. **†**

ELLER

L│ Nåde være med dere og fred fra Gud, vår Far, og Herren Jesus Kristus. **†**

Etter innledningsordet kan alle som er til stede svare «Amen» og/eller tegne seg med korsets tegn.

L│ Vi er samlet for å be om velsignelse over *dette hjem/hus* og alle som hører til her, så dere kan *bo/leve/arbeide* i trygghet, glede og fred.

L│ Et godt *hjem/hus* er preget av Guds Ånd og Jesu sinnelag*.* Jesus sier: «Hvor to eller tre er samlet i mitt navn, der er jeg midt iblant dere.» Matt 18,20

ELLER

L│ Vi vil overgi *dette hjem/hus* og dere alle til Guds omsorg og vern. Jesus sier:

«Hvor to eller tre er samlet i mitt navn, der er jeg midt iblant dere.» Matt 18,20 Liturgen kan eventuelt føye til noen ord om foranledningen for handlingen.

# Skriftlesning

Den som leder handlingen, eller noen som hører til i huset, leser en eller flere av disse tekstene. Også andre passende bibelord kan benyttes, gjerne en av søndagens tekster:

L│ Alle ting helliges ved Guds ord og bønn. La oss høre Guds ord:

Salme 23; Salme 31,1–6; Salme 46,1–3.12; Salme 121; Salme 127,1; Luk 10,5–6.8–9;

Luk 10,38–42; Luk 19,1–10; Luk 24,28–31; Joh 1,35–39; Joh 20,19–21; Rom 8,38–39; Fil 4,4–9;

Kol 3,12–14.16–17

# Salme

Salmen kan utelates.

# Kort tale

Her kan følge en kort tale.

# Trosbekjennelse

Her kan en fremsi trosbekjennelsen, eventuelt også med forsakelsen.

L│ La oss sammen bekjenne forsakelsen og troen som vi er døpt til: A│ **Jeg forsaker djevelen, og alle hans gjerninger og alt hans vesen.**

OG/ELLER

(L│ La oss bekjenne vår hellige tro.)

A│ **Jeg tror på Gud Fader, den allmektige, himmelens og jordens skaper.**

**Jeg tror på Jesus Kristus, Guds enbårne sønn, vår Herre, som ble unnfanget ved Den hellige ånd,**

**født av jomfru Maria,**

**pint under Pontius Pilatus, korsfestet, død og begravet, fór ned til dødsriket,**

**stod opp fra de døde tredje dag, fór opp til himmelen,**

**sitter ved Guds, den allmektige Faders høyre hånd, skal derfra komme igjen for å dømme levende og døde. Jeg tror på Den hellige ånd,**

**en hellig, allmenn kirke, de helliges samfunn, syndenes forlatelse, legemets oppstandelse og det evige liv.**

**Amen.**

# Bønn

L│ La oss be:

L│ Gode Gud, vi takker deg for din omsorg mot oss. Du har gitt oss alt vi trenger for å leve. Vi ber for *dette hjem/dette hus (e.l.)* og for alle som hører til her *(navn kan nevnes)*. Skap rom for glede og fellesskap, for tro og håp og vern hjemmet mot frykt og fare. Vi ber i Jesu navn. Amen.

ELLER

L│ Gud, vår Far, vi takker for dette *hjem/hus (e.l.)* og ber deg: Vern det mot uro og fare. Vær nær hos *dem som bor her (navn kan nevnes) / går inn og ut av dette hus*. Gi dem evne og vilje til å støtte hverandre i medgang og i motgang, så de kan ta imot hver dag med forventning og glede. Velsign *dette hjem/hus*, i Jesu navn. Amen.

ELLER

Jesus Kristus, oppstandne Frelser og Herre, vi takker deg for at du har seiret over syndens og dødens makt. Vi ber for *dette hjemmet/huset (e.l.)*: Velsign det med ditt nærvær og bevar det fra alt ondt. Ta bort det som skaper uro og angst

på dette sted og la din fred, som overgår all forstand, hvile over *dem som bor her/holder til her*. Herre, hør vår bønn.

Presten eller en annen kirkelig medarbeider kan i tillegg be en fri bønn som passer til situasjonen. De som hører til i huset, kan også be bønner. Sammen med bønnene kan en tenne lys og det kan være stillhet. Fra *Norsk bønnebok 2013* kan f. eks. en av følgende bønner bes:

BEVAR MEG

Bevar meg, Gud, for jeg søker tilflukt hos deg.

Sal 16,1 Norsk bønnebok nr. 142 ELLER

HENGIVELSE

Av hele mitt hjerte søker jeg min tilflukt hos den høyeste Gud,

som er skaper av alle ting,

den barmhjertige Far, all nådes og godhets kilde.

Av hele mitt hjerte søker jeg min tilflukt hos Kristus, vår Forløser, som gjenoppretter alle ting,

det fullkomne og uutgrunnelige ord fra Gud.

Av hele mitt hjerte søker jeg min tilflukt hos ham som fyller alt i alle,

som hører våre bønner,

den rene, stille Hellige Ånd.

Etter kinesisk liturgi, utformet av Karl Ludvig Reichelt (1877–1952) Norsk bønnebok nr. 53

ELLER

GJØR MITT LIV TIL BØNN

Herre, gjør mitt liv til bønn.

* Når jeg åpner en dør, ber jeg om

at du må åpne mitt hjerte og bo hos meg.

* Når jeg vasker klær, ber jeg om

at du må rense meg og tilgi meg min synd.

* Når jeg skriver brev, ber jeg om

at du må tale til meg om din sannhet.

* Når jeg tenner et lys, ber jeg om

at du må lede meg til gode gjerninger

så jeg kan lyse opp veien til deg for andre.

* Når jeg vanner blomster, ber jeg om

at du må fylle meg med åndelig regn som skaper fornyelse og vekst i mitt liv. – Når jeg koker tevann, ber jeg om

at du må tenne ild i mitt indre så jeg alltid kan tjene deg med varme for andre.

Ukjent kinesisk kvinne. Norsk bønnebok nr. 67 ELLER

ST. PATRICKS BRYNJE

Herre, jeg binder meg i dag til din makt. Du holder meg, du leder.

Du vokter, lytter til min trang. Du lærer meg visdom.

Ditt skjold verner, ditt ord åpner min munn. Din hærskare forsvarer meg.

Kristus hos meg og i meg, bak meg og foran meg, ved siden av meg.

Kristus som vinner meg, som oppreiser meg.

Kristus under meg og over meg, hos meg i fred og i fare.

Kristus i hjertene til dem som elsker meg, i ordene fra alle ukjente,

i ordene fra dem som står meg nær.

T Etter dikt frå 700-tallet tillagt St. Patrick (389–461) O Den store bønneboka (1999) Norsk bønnebok nr. 37

Deretter følger:

A│ **Vår Far i himmelen. La navnet ditt helliges. La riket ditt komme.**

**La viljen din skje på jorden slik som i himmelen. Gi oss i dag vårt daglige brød,**

**og tilgi oss vår skyld,**

**slik også vi tilgir våre skyldnere. Og la oss ikke komme i fristelse, men frels oss fra det onde.**

**For riket er ditt,**

**og makten og æren i evighet. Amen.**

ELLER

A│ **Fader vår, du som er i himmelen.**

**La ditt navn holdes hellig. La ditt rike komme. La din vilje skje på jorden som i himmelen.**

**Gi oss i dag vårt daglige brød. Forlat oss vår skyld,**

**som vi òg forlater våre skyldnere. Led oss ikke inn i fristelse,**

**men frels oss fra det onde. For riket er ditt,**

**og makten og æren i evighet. Amen.**

Det er også anledning til å benytte Fadervår etter 1920-liturgien.

Tekster på samisk og kvensk, se side 2.85 i Gudstjeneste for Den norske kirke (2011).

# Velsignelse

Etter velsignelsen kan alle som er til stede svare «Amen» og/eller tegne seg med korsets tegn.

L│ Ta imot velsignelsen.

L│ Herren velsigne deg og bevare deg.

Herren la sitt ansikt lyse over deg og være deg nådig. Herren løfte sitt åsyn på deg og gi deg fred. **†**

A│ **Amen**. **†**

ELLER

L: Vår Herre Jesu Kristi nåde, Guds kjærlighet og Den hellige ånds samfunn være med dere alle. **†**

A│ **Amen †**

ELLER

L│ Gud bevare din utgang og din inngang fra nå og til evig tid. **†**

A│ **Amen †**

1. SalmeSalmen kan utelates.